ddrg/super_eurlex huggingface dataset:
3.2

Komisia kladie tri otázky a dáva viacero odpovedí s možnosťou výberu: Otázka A: Mali by pri občianskoprávnych súdnych konaniach o náhradu škody podľa článku 81 a 82 Zmluvy o ES jestvovať osobitné pravidlá o poskytnutí dôkazných dokumentov? Ak áno, akú podobu by takéto zverejnenie dokumentov malo mať? Otázka B: Sú osobitné pravidlá týkajúce sa prístupu k dokumentom, ktorými disponuje orgán hospodárskej súťaže, užitočné pri žalobách o náhradu škody pre porušenie antitrustových pravidiel? Ako by mohol vyzerať takýto prístup? Otázka C: Malo by byť zmiernené dôkazné bremeno, ktoré pri žalobách o náhradu škody od žalujúceho požaduje preukázanie porušenia? Ak áno, ako? Druhou diskutovanou otázkou je predpoklad zavinenia, keďže v mnohých členských štátoch sa v občianskoprávnych konaniach vyžaduje preukázanie zavinenia. Položená otázka znie: Otázka D: Malo by sa pri žalobách o náhradu škody v prípadoch porušenia antitrustových pravidiel vyžadovať preukázanie zavinenia? V súvislosti s tretím problémom, koncepciou náhrady škody, sú navrhnuté tieto dve otázky: Otázka E: Ako by mala byť definovaná náhrada škody? Otázka F: Ktorá metóda by mala byť použitá pri vyčísľovaní výšky náhrady škody? Zelená kniha sa zaoberá aj obhajobou založenou na „prenesení“ a právom nepriameho odberateľa podať žalobu: Otázka G: Mali by jestvovať pravidlá pre prípustnosť a spôsob realizácie obhajoby založenej „na prenesení“? Ak áno, ako by takéto pravidlá mali vyzerať? Mal by mať nepriamy odberateľ právo podať žalobu? Jednou z dôležitých otázok je, či by sa tento typ žaloby mohol použiť na ochranu záujmov spotrebiteľov vzhľadom nato, že jeho uplatnenie pri samostatných žalobách sa považuje za zložité. V tomto prípade by malo zmysel podávať kolektívne žaloby, ktoré už v niektorých krajinách EÚ existujú. Otázka H: Malo by jestvovať osobitné konanie pre podanie kolektívnej žaloby a ochranu záujmov spotrebiteľov? Ak áno, ako by takéto konanie malo vyzerať? Náklady majú významný podiel na úspechu predložených žalôb, pretože vysoké náklady niekedy žalujúcich odrádzajú od podania žaloby, čo vedie k nasledujúcej otázke: Otázka I: Mali by byť zavedené osobitné pravidlá na zníženie rizika vzniku nákladov na strane žalobcu? Ak áno, ako by tieto pravidlá mali vyzerať? Úspech predložených žalôb môže závisieť od koordinácie verejnoprávneho a súkromnoprávneho uplatňovania práva, vzniká preto nasledujúca otázka: Otázka J: Ako je možné dosiahnuť optimálnu koordináciu uplatňovania práva v súkromnoprávnej a verejnoprávnej oblasti? Ďalším diskutovaným problémom je súdna príslušnosť a rozhodné právo. Vzhľadom na cezhraničnú povahu mnohých postupov zakázaných podľa pravidiel verejnej súťaže otázka znie: Otázka K: Ktoré hmotné právo by malo byť uplatniteľné pri antitrustových nárokoch na náhradu škody? Ďalšími otázkami zaradenými do návrhu sú: Otázka L: Mal by byť znalec, ak je nevyhnutný, určený súdom? Otázka M: Malo by dochádzať k zastaveniu plynutia premlčacej lehoty? Ak áno, kedy by k tomu malo dochádzať? Otázka N: Je objasnenie právnej požiadavky existencie príčinnej súvislosti nevyhnutné k tomu, aby sa zjednodušili konania vo veci žalôb o náhradu škody?
5.1

Register. Požiadavky registrácie musí byť základným predpokladom pre získanie nejakého práva, ako napríklad práva na povinnú konzultáciu záujmových kruhov v záležitostiach, ktoré sa ich týkajú. EHSV dospel v tomto ohľade k názoru, že požiadavka povinného registra je minimálnym predpokladom transparentnosti, ktorá musí byť pri konzultáciách v otázke politiky Spoločenstva zachovaná a predovšetkým zárukou, že sa bude dohliadať na to, aby konzultácie neslúžili na získavanie výhod, ktoré by boli v rozpore so všeobecným záujmom.
4.2

Výbor si je zároveň vedomý zložitosti dosiahnuť súhlasné opatrenia na zníženie cien roamingu, pri zvážení výhrad niektorých regulačných orgánov a samotných operátorov. Vo všeobecnosti bola vznesená kritika, že iniciatíva Komisie svojimi regulačnými opatreniami zachádza príliš ďaleko, že dostatočne nekonzultovala danú problematiku so zainteresovanými subjektami, že termíny na realizáciu sú príliš krátke a naliehavé a nedávajú podnikom možnosť adaptácie, že by týmto podnikom mala byť daná možnosť samoregulácie, že sa tieto opatrenia mali zaviesť len na maloobchodných cenách, ale nie veľkoobchodných, že spomínaná iniciatíva môže eventuálne priniesť nevýhody operátorom tých krajín, ktoré predovšetkým prijímajú návštevníkov, alebo že by mohla mať nežiaduci dôsledok v podobe nárastu cien iných telekomunikačných služieb, alebo že môže spochybniť potrebu budúcich investícií do rozvoja elektronických komunikačných sietí (3G, široké pásmo, atď.).
4.1

Návrh zavádza rozlišovanie medzi viacerými „kategóriami“ liehovín; ide o tri kategórie: A – „destiláty“, B – „špecifické liehoviny“ a C – „iné liehoviny“. Nie je úplne zrejmé, či je toto rozdelenie potrebné, domnievame sa však, že z neho vyplýva isté riziko nejasností, keďže niektoré liehoviny môžu byť v závislosti od spôsobu ich výroby zaradené do viacerých kategórií. Na druhej strane výbor konštatuje, že odôvodnenie označuje kategóriu A za „výlučnú skupinu“, ktorá obsahuje „iba najčistejšiu formu produktu“. Mohlo by to naznačovať, že do ostatných kategórií patria výrobky, ktoré nie sú čisté, zatiaľ čo cieľom nariadenia je zaručiť vynikajúce renomé všetkým liehovinám vyrábaným v EÚ.
3.2

Členské štáty sú bezpochyby samy zodpovedné za to, aby bol proces zavedenia eura úspešný, treba však zdôrazniť nutnosť zaangažovať všetky organizácie občianskej spoločnosti, keďže reprezentujú jednotlivé spoločenské skupiny a zabezpečujú ich aktívne zapojenie do tohto procesu v členských štátoch, v ktorých sa má prejsť na euro. Terajšie rozšírenie eurozóny sa uskutoční individuálne v jednotlivých členských štátoch a nie naraz v dvanástich, ako v prípade zavedenia eura v roku 2002. EHSV konštatoval už v roku 2001, že kvôli tomuto procesu sa nielen zmobilizovali značné prostriedky, ale že aj zainteresované strany sa aktívne podieľali na tejto zmene a verejnosť bola na ňu pripravená a do nej zaangažovaná (3). Je mimoriadne dôležité a naozaj naliehavé, aby sa také isté podmienky zabezpečili aj v Slovinsku, nakoľko do prijatia eura v tejto krajine zostávajú už len necelé tri mesiace.
2.3

To sa však nestalo. Komisia navrhuje kodifikáciu s platnosťou od uvedeného dátumu, hoci je už dávno minulosťou, čo by mohlo mať za následok nemožnosť použiť skrátené konanie, keďže zmena by si predsa vyžadovala nové rozhodnutie.
2.4

PPP sa vypočítavajú na základe spotrebného koša porovnateľných tovarov a služieb, pričom za základ sa medzi inými považujú systémy ako Classification of Individual Consumption by Purpose (COICOP (5)a Classification of Products by Activity (CPA)). Výpočet sa v praxi vykonáva v jednom alebo viacerých mestách v rámci ekonomického územia (zvyčajne iba v hlavných mestách členských štátov). Väčšina členských štátov používa priestorové korektory, na to, aby posúdili regionálne rozdiely. Avšak niektoré členské štáty berú do úvahy iba údaje z hlavného mesta, nakoľko sa nazdávajú, že z dôvodu malej geografickej rozlohy, nedochádza k týmto rozdielom.
2.12

EHSV podporuje vytvorenie európskej platformy pre spoluprácu verejného a súkromného sektora, ktorú navrhla Komisia a nazdáva sa, že je nevyhnutné získať prostriedky na realizáciu výsledkov spolupráce verejných sektorov jednotlivých členských štátov ako aj spolupráce Únie s členskými štátmi. V tomto zmysle sa nazdáva, že je potrebné vytvoriť široký priestor pre spoluprácu, ktorý by umožnil vzájomnú súčinnosť, potrebnú v boji proti organizovanému zločinu a terorizmu, pričom nesmie dôjsť k zásahu do kompetencií EHSV. V bode 13.4.2. tohto stanoviska sú uvedené prioritné ciele, ktorými by sa podľa EHSV mala riadiť spolupráca medzi verejným a súkromným sektorom.
4.3.1

Vnútrozemská lodná doprava je vysoko profesionálnym odvetvím. Vyžaduje stále viacej odborných znalostí z oblasti plavby a techniky ale aj z oblasti bezpečnosti, informačných a komunikačných technológií (IKT) a logistiky. Vzdelávanie sa musí prispôsobiť narastajúcim potrebám, aby sa dostalo podpory tejto profesii orientovanej na budúcnosť a využil sa jej potenciál. Podobne ako v námornej doprave aj tu je možné štandardizáciou výchovných a vzdelávacích programov zvýšiť profesionalizáciu odvetvia hlavne v oblasti prepravy nebezpečných látok. Je potrebné vypracovať vhodné náborové, výchovné a vzdelávacie programy, ktoré by prilákali mladých ľudí do odvetvia a tým by udržali požadovanú odbornosť na potrebnej výške.
2.6

V súlade so zásadou subsidiarity sú z rozpočtu Spoločenstva financované tie náklady, ktoré sú nevyhnutné na zabezpečenie interoperability systémov, jednotného okna a colných portálov. Tieto náklady sú odhadované na približne 180 miliónov EUR, ktoré budú rozdelené do postupne rastúcich ročných dotácií, od 4 miliónov EUR v roku 2006 až do 111 miliónov EUR od roku 2011. EHSV súhlasí s týmto financovaním, zároveň však vyjadruje svoje rozpaky v súvislosti s rozhodnutím zaradiť do rozpočtu Spoločenstva výdavky spojené s národnými portálmi: hoci je pravdou, že uvedené portály sú k dispozícii pre všetky hospodárske subjekty, tak vnútroštátne, ako aj z iných krajín Únie, veľmi pravdepodobne ich budú využívať väčšinou vnútroštátne hospodárske subjekty. Bolo by preto vhodnejšie, aby náklady na portály vzali na seba skôr členské štáty ako Spoločenstvo. Prirodzene, bolo by to inak, ak by sa Komisia chcela odvolávať na európske portály, o ktorých sa však výslovne nezmieňuje.
3.3

EHSV vo svojom stanovisku o Erike II odporučil, že EÚ by mala navrhnúť IMO, aby sa v súlade s dohovorom MARPOL stanovili vysoko citlivé oblasti životného prostredia, ktorým by sa tankery prevážajúce ťažké vykurovacie oleje mali vyhýbať. Taktiež by mali byť stanovené povinné trasy podľa dohovoru SOLAS (2). Následne IMO odpovedalo na návrhy štátov, ktoré prejavili záujem a stanovilo určitý počet osobitne citlivých morských oblastí (západoeurópske vody, Baltické more, Kanárske ostrovy, ostrovy Galapágy) a rozšírilo oblasť Veľkého korálového útesu o Toresovu úžinu (Austrália – Papua Nová Guinea). Tieto oblasti ako aj oblasť ostrovov Sabana-Camagüey (Kuba), ostrov Malpelo (Kolumbia), more v oblasti Florida Keys (USA) a Národná prírodná rezervácia Paracas (Peru) stanovené v období 1997 a 2003 sú chránené asociovanými opatreniami ako oblasti, ktorým by sa mali vyhýbať tankery a iné lode, opatrenia v oblasti stanovenia trás, podávania správ a navigácie. Stanovenie týchto alebo podobných oblastí by malo byť poňaté ako snaha pobrežných štátov o zavedenie opatrení na zníženie rizika znečistenia z ropných tankerov s jednoduchým trupom.
5.11

Pokiaľ ide o nákup energetických produktov a investície v oblasti ľudských zdrojov v sektore výskumu a vývoja, EHSV sa nazdáva, že by bolo dôležité posúdiť, akú váhu majú –po kvantitatívnej a kvalitatívnej stránke – v živote podniku napriek tomu, že sa ráta so štatistickými nástrojmi ad hoc. To všetko so zreteľom na ciele Lisabonskej stratégie, ako aj nedávno vyjadrené znepokojenia a opatrenia Európskej únie v oblasti energetickej politiky.
2.3

Pristúpenie by umožnilo pôvodcom dizajnov na celom území Spoločenstva podaním jednotnej prihlášky získať ochranu nových a originálnych dizajnov v ktoromkoľvek štáte patriacom k Ženevskému aktu. Žiadatelia by tým mali ďalšiu možnosť, ako chrániť svoje dizajny: táto ochrana by platila na úrovni Spoločenstva na základe registrovaného dizajnu Spoločenstva a na medzinárodnej úrovni na základe Haagskeho systému.
3.6.1

Medzi sledované ciele patrí aj zlepšenie právneho rámca týkajúceho sa miest, kam sa môžu uchýliť plavidlá v núdzi. Stanovenie všetkých potencionálnych miest, do ktorých by sa mohli plavidlá uchýliť, by bolo treba urýchliť, čím by sa zefektívnil rozhodovací proces v prípade nehôd v námornej doprave. Komisia okrem toho navrhuje vybaviť rybárske lode systémom automatickej identifikácie a lokalizácie (AIS) s cieľom znížiť riziko zrážky s veľkými plavidlami.
2.4.3.1

Návrh rozhodnutia v oblasti elektronického colníctva uvádza viacero opatrení a termínov na dosiahnutie kompatibility elektronických colných systémov členských krajín a vytvorenie jednotného a spoločného elektronického portálu. Komunikácia medzi hospodárskymi subjektami a colnými orgánmi sa tým zefektívni a urýchlia sa ich vzájomné kontakty. Dokumenty v papierovej forme by sa mali používať len výnimočne. Komisia takisto uvažuje o zavedení „jednotného okna“ (tzv. single window), vďaka ktorému by sa „vyhovujúce a dôveryhodné“ hospodárske subjekty (dotknuté strany a „schválené hospodárske subjekty“ – čl. 2, 4, 13 a 16 návrhu nariadenia o modernizovanom colnom kódexe) obracali len na jediný orgán a nemuseli by potrebné záležitosti vybavovať na viacerých úradoch pre kontrolu hraníc. Informácie, najmä colnej povahy, by sa teda poskytovali len raz. Tovar by kontrolovali colné a iné orgány (polícia, pohraničná stráž, veterinárne a environmentálne orgány) v rovnakom čase a na rovnakom mieste, podľa zásady „spoločného miesta kontroly“.
3.4.2.1

Opatrením na zredukovanie celosvetového odlesňovania by bolo vytvorenie európskeho zákona o ochrane pralesov, ktorý by okrem iného stanovil, za akých právnych podmienok by sa drevo z tropických lesov a pralesov do EÚ mohlo dovážať a v nej ďalej spracovávať a používať. Komisia by mala zvážiť zodpovedajúcu legislatívnu iniciatívu a do roku 2012 dosiahnuť schválenie európskeho zákona o ochrane pralesov. EHSV by chcel zdôrazniť, že pokračujúci proces v rámci akčného plánu presadzovania právnych predpisov, riadenia a obchodovania v lesnom hospodárstve (FLEGT) môže byť nástrojom na boj z celosvetovým odlesňovaním a zhoršovaním stavu pralesov. Legislatíva v rámci FLEGT by mala pracovať ako sústava, ktorá by predišla dodávkam dreva z nelegálnej ťažby na trh EÚ a jej spracovateľskému priemyslu.
4.9

Za každých okolností musia byť zdroje v Európskej únii využívané čo najlepším spôsobom. To platí nielen pre výskum a vedecké štúdie, kde by zdroje členských štátov mali byť skoordinované, aby sa čo najmenej obmedzovalo ich vzájomné využívanie. Príspevkom k lepšiemu využívaniu zdrojov by mohla byť koordinácia pomocou vytvorenia spoločného poradného výboru zloženého z odborníkov. Okrem toho by sa mala Komisia v spolupráci s OIE a Európskou radou chopiť iniciatívy na zorganizovanie medzinárodnej konferencie, ktorá by viedla k vytvoreniu stálej siete výskumných pracovníkov v rámci EÚ aj mimo nej a k posilneniu neformálnej medzinárodnej spolupráce v tejto oblasti.
3.3

Problematika oblastne sa nevyskytujúcich druhov je už regulovaná konkrétnymi úpravami členských štátov. Navrhované nariadenie by sa malo sústrediť na ochranu biodiverzity vodného prostredia EÚ pred rizikami, ktoré sprevádzajú dovoz cudzích druhov. V skutočnosti by bolo veľmi ťažké zaviesť navrhované nariadenie o oblastne sa nevyskytujúcich druhoch, pretože v tomto kontexte neexistuje všeobecne uznávaná definícia miestnych regiónov. Vypustením ustanovení o oblastne sa nevyskytujúcich druhoch by bolo nariadenie navrhované Radou jednoduchšie na pochopenie a jeho implementácia by bola ľahšia a lacnejšia.
2.7

V dobe počítačov by bolo vhodné sa hlbšie zaoberať otázkou šírenia diel a právom verejnosti na prístup k svetovej tvorbe a kultúre. EHSV sa teda nazdáva, že kodifikácia v tejto oblasti je predčasná, a uprednostnil by jednoduchú konsolidáciu, preštudovanie podmienok a ochrannej lehoty v oblasti autorských a príbuzných práv, ktorá by bola v súlade s Lisabonskou stratégiou.
1.2

Cieľom predkladaného návrhu je kodifikácia nariadenia Rady (EHS) č. 4060/89 z 21. decembra 1989 o odstránení kontrol vykonávaných na hraniciach členských štátov v cestnej a vnútrozemskej vodnej doprave. Podľa názoru výboru by sa malo preskúmať, nakoľko by bolo vhodné zaradiť do tejto kodifikácie aj legislatívu týkajúcu sa ostatných spôsobov dopravy, ako napr. železničnej či intermodálnej dopravy, námornej dopravy na krátke vzdialenosti a leteckej dopravy.
2.5.1

V apríli 2004, ešte pred posledným kolom rozširovania EÚ však boli viac ako šesť rokov trvajúce rokovania o nariadení č. 883/2004 úspešne ukončené, čím sa predišlo ďalšiemu odročeniu. Tým ostalo nariadenie č. 883/2004 sčasti nedokončené (napríklad čiastočne prázdne prílohy, najmä príloha XI). Vo vykonávacom nariadení sa preto musia upraviť niektoré vecné záležitosti, ktoré by vlastne systematicky patrili do základného nariadenia č. 883/2004. Týka sa to najmä finančného vyrovnania medzi inštitúciami sociálneho zabezpečenia. So zreteľom na práva občanov nejestvujú nijaké otvorené vecné záležitosti.
2.4

EHSV však naďalej vyjadruje svoje obavy týkajúce sa niektorých aspektov implementácie. Osobitne sa obáva, že mnohé členské štáty budú mať pravdepodobne vážne ťažkosti so splnením kontrolného režimu integrovanej prevencie a kontroly znečisťovania životného prostredia na všetkých prevádzkových miestach do konca roku 2007 tak, ako to požaduje smernica. (Väčšina krajín v Európe mala desať rokov na plnú implementáciu a dokonca aj nové členské štáty mali asi tri roky k dispozícii na to, aby splnili aspoň rámcové podmienky pre kontrolu zariadení.) Naďalej je znepokojený aj netransparentnosťou dôvodov, ktoré viedli niektoré zodpovedné orgány k udeleniu povolenia takým zariadeniam, ktoré ani zďaleka nemôžu dosiahnuť hodnoty emisií prípustné podľa dokumentov BREF. Základná koncepcia integrovaného hodnotenia, ktorá má umožniť rozumné kompenzácie emisií do rôznych zložiek životného prostredia, sa nie vždy vykonáva efektívne. Ďalšou príčinou obáv sú rozdielne postupy z hľadiska frekvencie a dôkladnosti inšpekcií.
1.8

EHSV vkladá očakávania do práve prebiehajúcich prípravných prác na Európskej agende 21 pre turistický ruch. Je to dokument, ktorý by mal doplniť a konsolidovať všeobecnú politiku udržateľnosti európskeho turistického ruchu. Vytváranie databáz overených postupov v oblasti udržateľnosti a ďalších faktorov ako sú kvalita, tvorivosť a konkurencieschopnosť turistického ruchu, sa považuje za vhodný nástroj, ktorý by Komisia mala podporovať.
1.2

Všetky právne akty súvisiace s uvedeným, ktoré po vstúpení komitologického rozhodnutia 2006/512/ES do platnosti odkazujú na regulačný postup základného právneho aktu, ktorý bol schválený v rámci konania spoločného rozhodovania podľa článku 251 Zmluvy o ES, no ktorý ešte nebol vydaný, musia byť preto doplnené a pozmenené. Toto nariadenie xxx/2006 o liekoch na pediatrické použitie bolo síce formálne prijaté 23.10.2006, no nebolo zverejnené v Úradnom vestníku Európskej únie, to znamená, že ešte nevstúpilo do platnosti.
2.4

Akčný plán sa sústreďuje na päť úloh elektronickej verejnej správy so špecifickými úlohami na rok 2010: — využiť elektronickú verejnú správu na zlepšenie procesu digitálneho začlenenia, aby do roku 2010 všetci občania mohli využívať výhody dôveryhodných inovovaných a ľahko prístupných služieb. To zároveň zahŕňa aj výzvu na boj proti digitálnej priepasti a príležitosť na uplatňovanie opatrení na podporu začlenenia založených na IKT, z čoho by mohli plne profitovať všetci občania, vrátane sociálne znevýhodnených skupín. — realizovať účinnosť a efektívnosť v praxi – do roku 2010 významne prispieť k zvýšenej spokojnosti užívateľov, transparentnosti a zodpovednosti, zníženiu administratívneho zaťaženia a zvýšeniu účinnosti, Na tento účel sa bude Komisia snažiť stanoviť spoločný hodnotiaci rámec orientovaný na dosah/prínos, ktorý obsahuje vypracovávanie porovnávacích analýz s použitím spoločných indikátorov a učenie sa na základe modelových prípadov s využitím merateľných indikátorov. Taktiež sa snaží o rozsiahlejšiu výmenu a šírenie informácií a skúseností s cieľom zabezpečiť dlhodobú udržateľnosť. — implementovať kľúčové služby s významným dosahom na občanov aj podniky – do roku 2010 bude 100 % verejných obstarávaní dostupných elektronicky, pričom skutočná miera využívania dosiahne 50 %, a zároveň bude uzavretá dohoda o spolupráci na ďalších on-line službách pre občanov s významným dosahom, ako sú služby občianskej mobility (napr. zlepšené ponuky pracovných príležitostí v rámci celej Európy, služby sociálneho zabezpečenia vo vzťahu k záznamom o chorobách a elektronicky vystavovaným receptom na lieky) či refundácia DPH podnikateľom; — realizovať kľúčové predpoklady, aby občania a podniky mohli do roku 2010 využívať výhody pohodlného, bezpečného a interoperabilného overeného prístupu k verejným službám v rámci celej Európy, ako napr. harmonizované vnútroštátne identifikačné preukazy alebo zavedenie regulačných opatrení upravujúcich vývoj elektronickej identifikácie a overovania pre verejné služby; — predstaviť do roku 2010 nástroje na podporu efektívnej diskusie a verejnej účasti na demokratickom rozhodovaní, ktoré by sa týkali mnohých otázok a problémov, od začlenenia po kvalitu procesu rozhodovania.
1.11

Navrhované opatrenia budú financovať jednotlivé členské štáty. Výbor zastáva názor, že z hľadiska subsidiarity je to správny prístup. Investičné náklady na bezpečnostné opatrenia a výdavky, ktoré s nimi súvisia, by mali znášať jednotliví prevádzkovatelia a podľa názoru Výboru by sa tieto náklady mali premietnuť do ceny alebo sadzby, ktorú si títo prevádzkovatelia účtujú. Výbor okrem toho zastáva názor, že Komisia by mala vo svojom návrhu venovať väčšiu pozornosť výhodám, ktoré so sebou prináša štatút „zabezpečeného prevádzkovateľa“.
4.4.1

„Druhý pilier“ spoločnej poľnohospodárskej politiky, podpora rozvoja vidieka, je podľa názoru EHSV mimoriadne dôležitou politikou, ktorej význam v posledných rokoch právom vzrástol a naďalej musí vzrastať. To sa objavuje aj vo formuláciách Komisie a členských štátov, no tieto politické vyhlásenia sa vôbec neodzrkadľujú v príslušnom finančnom zabezpečení „druhého piliera“ v období financovania 2007 – 2013. EHSV to vníma mimoriadne kriticky a na vhodnom mieste sa bude touto problematikou zaoberať.
1.13

Európska únia môže významne prispieť k podpore a verejnému uznaniu dobrovoľnej činnosti tým, že bude podporovať 5. december, ktorý Organizácia spojených národov vyhlásila za Medzinárodný deň dobrovoľníkov a dobrovoľnú činnosť v tento deň ocení a oslávi. Medzinárodný deň dobrovoľníkov v roku 2001 ukázal, aké dôležité sú verejne účinné a štátom podporované programy. Keby bol na európskej úrovni vyhlásený rok dobrovoľnej činnosti, ako to navrhuje EHSV, prispelo by to k oceneniu a podpore miestnej činnosti mnohých dobrovoľníkov a v dobrovoľníkoch by to vyvolalo pocit európskej spolupatričnosti.
3.3

Nariadenie o tvrdeniach dopĺňa všeobecné ustanovenia smernice 2000/13/ES, ktorá zakazuje také informovanie, ktoré by uviedlo spotrebiteľa do omylu alebo pripisovalo potravinám liečivé vlastnosti, a tiež stanovuje osobitné ustanovenia o používaní údajov o nutričnej hodnote a zdravotných parametroch potravín. Výbor sa domnieva, že toto nariadenie má v dnešnej dobe mimoriadny význam a malo by sa bezodkladne prijať, keďže sa vzťahu medzi zdravým spôsobom života a zdravou výživou pripisuje čoraz väčší význam a sú potrebné informácie, ktoré umožňujú spotrebiteľovi vybrať si „zdravo“.
1.3

Komisia upozorňuje, že skončenie platnosti opatrení uvedených v smernici by malo nežiaduce dôsledky, čo je eufemisticky vyjadrené, že by tu vzniklo legislatívne vákuum, ak by neboli predložené žiadne nové návrhy. Komisia na druhej strane pripomína, že vzhľadom na pomalý priebeh legislatívnych konaní v daňovej oblasti nebude možné stanoviť do konca roka 2006 nové opatrenia, ktoré by nahradili danú smernicu. Preto teda opäť navrhuje predĺženie platnosti smernice do 31. decembra 2008.
1.2

V rámci akčného plánu na „Lepšie sprostredkovanie Európy“ by bolo možné vytvoriť informačný portál o PSZ. Tento európsky portál by sústreďoval dostupné informácie a poskytoval prehľad o počte a typoch podnikov, nastolených témach a partnerských stranách. Môže byť užitočný pre osvojenie si PSZ subjektmi vo všetkých členských štátoch. Predovšetkým by mal obsahovať informácie o osvedčených postupoch podnikov v nových členských štátoch. Bol by možné ho využiť ako nástroj na globálne hodnotenie PSZ. Komisia by mala tento deklaračný a všestranný prehľad, ako nevyhnutný doplnok európskej aliancie, spolufinancovať. Takto zostavená „Praxistéka (1) PSZ“ (knižnica osvedčených postupov), by umožňovala výmenu informácií o osvedčených postupoch podnikov a územných jednotiek.